Kører Jammerbugt Kommune videre med et uændret service-niveau, ja, så vil der blive brugt 30 - 35 millioner kroner mere end budgetteret. SE INDSLAGET PÅ TV2NORD I AFTEN 19.30

Borgmester Mogens Gade er ikke tilfreds med et overskud på 15 millioner kroner for 2011. - Vi havde i 2010 et overskud på 50 millioner kroner - hvis det fortsætter som det gør nu, så får vi kun et overskud på 15 i 2011 - og det kan vi ikke acceptere, siger han. Det er blandt andet den hårde vinter, som har kostet kommunen otte millioner mere end forventet - og en stor stigning i sager på børne og familieområdet står for knap 15 millioner kroner. Derfor skal der laves en spareplan, så der bliver bragt balance i tingene - og kommunen kommer ud af 2011 med et forventet overskud. Mogens Gade forventer serviceforringelser på flere områder - Det kan godt være, at der bliver nogle serviceforringelser på nogle områder. Men der er ingen tvivl om, at Økonomiudvalget her på onsdag vil se på de forskellige fagudvalg, så vil overlade til fagudvalgene efterfølgende tage stilling til om de forslag vi måtte komme med, at de er i orden eller ej.